nvidia/miracl-vision huggingface dataset:
चिपको आन्दोलन

चिपको आंदोलन पर्यावरण से संबंधित है यह गौरा देवी ने चलाया था। चिपको आंदोलन एक पर्यावरण-रक्षा का आन्दोलन था। यह भारत के उत्तराखण्ड राज्य (तब उत्तर प्रदेश का भाग) में किसानो ने अंगू के वृक्षों की कटाई का विरोध करने के लिए किया था। वे राज्य के वन विभाग के ठेकेदारों द्वारा वनों की कटाई का विरोध कर रहे थे और उन पर अपना परम्परागत अधिकार जता रहे थे। यह आन्दोलन तत्कालीन उत्तर प्रदेश के चमोली जिले में सन् 1973 में प्रारम्भ हुआ। एक दशक के अन्दर यह पूरे उत्तराखण्ड क्षेत्र में फैल गया था। चिपको आन्दोलन की एक मुख्य बात थी कि इसमें स्त्रियों ने भारी संख्या में भाग लिया था। इस.आंदोलन की शुरुवात 1973 यह भी कहा जाता है कि कामरेड गोविन्द सिंह रावत ही चिपको आन्दोलन के व्यावहारिक पक्ष थे, जब चिपको की मार व्यापक प्रतिबंधों के रूप में स्वयं चिपको की जन्मस्थली की घाटी पर पड़ी तब कामरेड गोविन्द सिंह रावत ने झपटो-छीनो आन्दोलन को दिशा प्रदान की। चिपको आंदोलन वनों का अव्यावहारिक कटान रोकने और वनों पर आश्रित लोगों के वनाधिकारों की रक्षा का आंदोलन था रेणी में 2400 से अधिक पेड़ों को काटा जाना था, इसलिए इस पर वन विभाग और ठेकेदार जान लडाने को तैयार बैठे थे जिसे गौरा देवी जी के नेतृत्व में रेणी गांव की 27 महिलाओं ने प्राणों की बाजी लगाकर असफल कर दिया था। 'चिपको आन्दोलन' का घोषवाक्य है- सन 1987 में इस आन्दोलन को सम्यक जीविका पुरस्कार (Right Livelihood Award) से सम्मानित किया गया था। इस आंदोलन की मुख्य उपलब्धि ये रही कि इसने केंद्रीय राजनीति के एजेंडे में पर्यावरण को एक सघन मुद्दा बना दिया चिपको के सहभागी तथा कुमाऊँ विश्वविद्यालय के प्रोफ़ेसर डॉ.शेखर पाठक के अनुसार, “भारत में 1980 का वन संरक्षण अधिनियम और यहाँ तक कि केंद्र सरकार में पर्यावरण मंत्रालय का गठन भी चिपको की वजह से ही संभव हो पाया।” उत्तर प्रदेश (वर्तमान उत्तराखण्ड) में इस aandolan ने 1980 में तब एक बड़ी जीत हासिल की, जब तत्कालीन प्रधानमंत्री इंदिरा गाँधी ने प्रदेश के हिमालयी वनों में वृक्षों की कटाई पर 15 वर्षों के लिए रोक लगा दी। बाद के वर्षों में यह आन्दोलन पूर्व में बिहार, पश्चिम में राजस्थान, उत्तर में हिमाचल प्रदेश, दक्षिण में कर्नाटक और मध्य भारत में विंध्य तक फैल गया था। उत्तर प्रदेश में प्रतिबंध के अलावा यह आन्दोलन पश्चिमी घाट और विंध्य पर्वतमाला में वृक्षों की कटाई को रोकने में सफल रहा। साथ ही यह लोगों की आवश्यकताओं और पर्यावरण के प्रति अधिक सचेत प्राकृतिक संसाधन नीति के लिए दबाब बनाने में भी सफल रहा।
पेरियार नदी

पेरियार नदी (Periyar River) भारत के केरल राज्य की सबसे लम्बी और बड़ी नदी है। यह तमिल नाडु राज्य में पश्चिमी घाट की ऊँचाईयों में आरम्भ होती है। केरल में जलविद्युत का सबसे बड़ा स्रोत, इदुक्की बांध, इसी पर बना हुआ है। राज्य के कई मुख्य नगरों में जल इसी नदी से प्राप्त होता है। तमिल व मलयालम भाषाओं में "पेरियार" का अर्थ "बड़ी नदी" है। पेरियार नदी केरल में पश्चिमी घाट से निकलकर पश्चिम में प्रवाहित होती हुई अरब सागर में गिरती है। यह तीव्र ढाल में प्रवाहित होने के कारण समानांतर प्रतिरूप का निर्माण करती है।पश्चिम की ओर से बहने वाली नदियों में पेरियार दूसरी सबसे लंबी नदी है जिसका अधिकतम पानी मुल्लापेरियार नामक बांध में एकत्रित होता है जिससे तमिलनाडु एवं उसके पड़ोसी राज्यों की सिंचाई होती है! पेरियार नदी का उद्गम स्थल पश्चिम घाट की शिवागिरी की पहाड़ियों से माना जाता है भारत के प्रदेश केरल की यह नदी सबसे लम्बी नदी है, जिसकी लम्बाई 244 किमी है।
कटमई

यह एक प्रमुख ज्वालामुखी हैं। कटमई एक प्रकार का ज्वालामुखी है जो संयुक्त राष्ट्र के अलास्का में स्थित है इसे हजारों धुआंरो की घाटी भी कहा जाता है धुआंरे ज्वालामुखी क्रिया के अंतिम अवस्था के प्रतीक है इनसे गैस व जलवाष्प निकला करते हैं गंधक युक्त धुआंरो को सोलफतारा कहा जाता है
ताल ज्वालामुखी

ताल ज्वालामुखी (Taal Volcano) दक्षिणपूर्व एशिया के फ़िलिपीन्ज़ देश के लूज़ोन द्वीप पर स्थित एक ज्वालामुखी है। यह फ़िलिपीन्ज़ का दूसरा सबसे सक्रीय ज्वालामुखी है जिसके ३३ ज्ञात विस्फोट हो चुके हैं। इसके क्रेटर में एक ज्वालामुखीय झील है जो ताल झील कहलाती है।
सिन्डर शंकु

सिंडर शंकु या राख शंकु एक ज्वालामुखी कृत स्थलरूप हैं। ज्वालामुखी उदभेदन के साथ शिलाखण्डो और राख की प्रधानता से शंकु बनते हैं। इनके किनारे उत्तल ढाल वाले होते हैं। इसी कारण सिन्डर शंकु इन्हे कहते हैं। इनका निर्माण राख धूल व असंगठित पदार्थों से होता है। अतः ये कम ऊँचे होते हैं। इनमें तरल (लावा) का अभाव होता है। इनका ढाल 30° से 45° तक होता है। मैक्सिको में जोरिनला व पारिक्यूटीन तथा लुजोन द्वीप में कैमिग्विन इसी प्रकार के शंकु है।
राजा (1995 फ़िल्म)

राजा इन्द्र कुमार द्वारा निर्देशित 1995 में बनी हिन्दी भाषा की नाटकीय प्रेमकहानी फ़िल्म है। मुख्य कलाकार माधुरी दीक्षित, संजय कपूर, परेश रावल, मुकेश खन्ना और दलीप ताहिल हैं। यह फिल्म प्रेम के बाद संजय कपूर की दूसरी फिल्म थीं। दिलवाले दुल्हनिया ले जाएंगे, करन अर्जुन और कुली नं॰ 1 के बाद ये साल 1995 की सबसे हिट फिल्म थी। राणा महेंद्र प्रताप ग्रेवाल (मुकेश खन्ना) एक व्यापारी हैं और विश्व (दलीप ताहिल) उसका भाई है। वे ब्रिजनाथ "बिरजू" (परेश रावल) के साथ अच्छे दोस्त हैं जो शुरुआत में बहुत समृद्ध होता है लेकिन अपने कारखाने की आग में अपनी सारी संपत्ति खो देता है। ग्रेवाल भाइयों ने शुरू में राणा की छोटी बहन मधु (माधुरी दीक्षित) और बृजनाथ के छोटे भाई राजा (संजय कपूर) (दोनों बच्चे हैं; उनके भाई वयस्क हैं) के विवाह का प्रस्ताव दिया था। अब उन्होंने शादी को तोड़ दिया। अपने सबसे अच्छे दोस्तों द्वारा अस्वीकार करने पर आश्चर्यचकित और दुखी, बिरजू पागल हो गया और दुर्घटनावश बिजली का करंट लग गया। राजा तब शहर के बाहरी इलाके में अपने भाई की देखबाल मामूली नौकरियां करके करता है। कई सालों बाद, मधु राजा से मिलती हैं और प्यार में पड़ती है। जब राजा बाद में बताता है कि वह उसके बचपन का ही राजा है, तो उनका प्यार और गहरा हो जाता है। राणा और विश्व जल्द ही पता लगता है और वह मधु को राजा से दूर रखने के लिए दृढ़ हैं। वे उसे लगातार अपमानित करते हैं, उसे मारते हैं और उसे अपने प्यार को साबित करने के लिए टूटे काँच पर चलने के लिए मजबूर करते हैं। एक दिन, मधु राजा के साथ भाग जाती है। आखिरकार, राणा ने राजा को स्वीकार करने का नाटक किया। जब राजा कुछ दिनों के लिये शहर छोड़ देता है, राणा ने बिरजू को ग्रेवाल हवेली में रहने के लिए आमंत्रित किया। जब वह वहाँ है, उनके सहायकों में से एक ने बिरजू की तरह भेष किया और रात में मधु के कमरे में घुसकर बलात्कार करने का प्रयास करता है। मधु विधिवत चिल्लाती है कि बिरजू उससे बलात्कार करने की कोशिश कर रहा है। सहायक जल्दी से बच निकलता है; मधु उसके चेहरे को देख न सके इसलिये कमरा केवल धुँधला होता है। राणा और विश्व उसे मानसिक अस्पताल में डालते हैं। राजा को अब मधु और बिरजू में से किसी पर विश्वास करने के लिए मजबूर होना पड़ा। वह अपने भाई पर विश्वास करना चुनता है और मधु के साथ रिश्ता तोड़ देता है। हालांकि, वह अब भी उसे बहुत प्यार करता है। अंत में, राजा सहायक को पकड़ लेता है और उससे स्वीकार करवाता है। इस प्रक्रिया में, वह एक दुर्घटना है में गंभीर रूप से घायल होता है। बिरजू मधु के पास जाता है और उसे बचाने के लिए कहता है, लेकिन वह उसे अपमानित करती है। राणा की पत्नी (रीटा भादुड़ी) मधु को सच बताती है। मधु उन्हें छोड़ देती है और राजा के घर जाने के कगार पर होती है। राणा अपनी गलती को समझता है और क्षमा मांगता है, लेकिन विश्व स्वीकार नहीं करता है और मधु और राणा को मारना शुरू कर देता है। अंत में राजा आता है और हर किसी को बचाता है। वह मधु से हर किसी के सामने शादी करता है। अंतिम दृश्य में, राणा और विश्व राजा के घर आते हैं और क्षमा की मांग की। वे इस शर्त पर भाइयों को माफ कर देते हैं कि वे राजा और मधु के विवाह को आशीर्वाद दे। सभी गीत समीर द्वारा लिखित; सारा संगीत नदीम-श्रवण द्वारा रचित।
बाणगंगा नदी

इस नाम की एक से अधिक नदियाँ हैं:
सहकार

अनेक व्यक्तियों या संस्थाओं द्वारा किसी समान उद्देश्य की प्राप्ति के लिये मिलकर प्रयास करना सहकार (cooperation) कहलाता है। समान उद्देश्य की पूर्ति के लिये अनेक व्यक्तियों या संस्थाओं की सम्मिलित संस्था को सहकारी संस्था कहते हैं। 'सहकारिता' शब्द की उत्पत्ति दो शब्दों से मिलकर हुई है- सह +कार। 'सह' का अर्थ है-मिलकर तथा 'कार' का अर्थ है-काम। सहकारिता पर आधारित व्यवस्था पूंजीवादी और समाजवादी दोनों व्यवस्थाओं से है। इसमें वैयक्तिक स्वतन्त्रता की रक्षा करते हुए आर्थिक समृद्धि तथा सार्वजनिक कल्याण के लक्ष्य प्राप्त किये जा सकते हैं। सहकारिता, लोकतान्त्रिक समाजवाद तथा नियोजन में गहरा सम्बन्ध है। समाजवाद में आर्थिक क्रियाओं को सार्वजनिक बनाया जाता है जो वास्तव में सहकारीकरण से ही सम्भव है। सहकारी भावना से समता, भ्रातृ-भावना, आत्मविश्वास, व्यवस्था कौशल आदि व्यावहारिक एवं नैतिक गुणों का विकास होता है जो समाज एवं राष्ट्र की समृद्धि लिए आवश्यक है। सहकारिता आन्दोलन आर्थिक दृष्टि से निर्बल व्यक्तियों के उस आन्दोलन को कहते हैं जो स्वेच्छा से आर्थिक हितों की पूर्ति हेतु बनाया जाता है। इससे पारस्परिक सहायता, त्याग, आत्मनिर्भरता और मितव्ययिता आदि गुणों का विकास होता है। सहकारिता के अन्तर्गत वैयक्तिक नहीं वरन् सामूहिक उत्तरदायित्व को प्रोत्साहन दिया जाता है। सहकारिता की कुछ प्रमुख परिभाषाएँ नीचे दी गई हैं। सहकारी आन्दोलन की निम्नांकित विशेषताएँ हैं-
तुर्कीयाई भाषा

तुर्की भाषा (Türkçe), आधुनिक तुर्की और साइप्रस की प्रमुख भाषा है। पूरे विश्व में कोई 6.3 करोड़ लोग इस मातृभाषा के रूप में बोलते हैं। यह तुर्क भाषा परिवार की सबसे व्यापक भाषा है जिसका मूल मध्य एशिया माना जाता है। बाबर, जो मूल रूप से मध्य एशिया (आधुनिक उज़्बेकिस्तान) का वासी था, चागताई भाषा बोलता था जो तुर्क भाषा परिवार में ही आती है। Merhaba: नमस्कार Nasılsın: तुम कैसे हो? Nasılsınız: आप कैसे है? İyiyim: मैं अच्छा हूँ Teşekkür ederim (ş=श): शुक्रिया/धन्यवाद İsmin nedir?/Adın ne? : तुम्हारा नाम क्या है? İsminiz nedir?/Adınız ne? : आपका नाम क्या है? Benim adım Ahmet: मेरा नाम अहमद है Memnun oldum: आपसे मिल कर खुशी हुई
बर्मी भाषा

बर्मी भाषा (बर्मी भाषा में : မြန်မာဘာသာ / म्यन्माभासा) , स्वतंत्र देश म्यांमार (बर्मा) की राजभाषा है। यह मुख्य रूप से ब्रह्मदेश (बर्मा का संस्कृत नाम) में बोली जाती है। म्यांमार की सीमा से सटे भारतीय राज्यों असम, मणिपुर एवं अंडमान और निकोबार द्वीप समूह में भी कुछ लोग इस भाषा का प्रयोग करते हैं। बर्मी भाषा तिब्बती-बर्मी भाषा-परिवार में आती है जो आर्य एवं चीनी भाषा परिवार के बीच में है। तिब्बती-बर्मी भाषा परिवार में भी बर्मी शाखा एवं तिब्बती शाखा - ये दो प्रकार हैं। बर्मी भाषा में चीनी भाषा की तरह कुछ शब्द अयोगात्मक भी होते हैं तथा आर्यभाषाओं की तरह उसमें कुछ शब्द योगात्मक भी होते हैं। आजकल की बर्मी लिपि में पालि भाषा के प्रभाव से 33 व्यंजन और 12 स्वर माने जाते हैं। वस्तुत: बर्मी बोली में वर्ग के चतुर्थ अक्षर तथा संपूर्ण दंत्य वर्ग नहीं होता, इसलिए प्राय: बर्मी में वर्ग के तृतीय एवं चतुर्थ अक्षरों का समान उच्चारण तथा मूर्धन्य एवं दंत्य वर्गों के अक्षरों का भी समान रूप से उच्चारण होता है। वैदिक संस्कृत एवं पालि में प्रयुक्त क का बर्मी साहित्य में प्रयोग किए जाने पर भी वह बोली में नहीं होता। बर्मी भाषा में जो 64 स्वर होते हैं उन्हें 64 "कारांत" भी कहते हैं। इन स्वरों के बल पर ही संसार की भाषाओं का उच्चारण बर्मी भाषा में लिखा जा सकता है। अन्य देशों की भाँति बर्मा का भी अपना साहित्य है जो अपने में पूर्ण एवं समृद्ध है। बर्मी साहित्य का अभ्युदय प्राय: काव्यकला को प्रोत्साहन देनेवाले राजाओं के दरबार में हुआ है इसलिए बर्मी साहित्य के मानवी कवियों का संबंध वैभवशाली महीपालों के साथ स्थापित है। राजसी वातावरण में अभ्युदय एवं प्रसार पाने के कारण बर्मी साहित्य अत्यंत सुश्लिष्ट तथा प्रभावशाली हो गया है। बर्मी साहित्य के अंतर्गत बुद्धवचन (त्रिपिटक), अट्टकथा तथा टीका ग्रंथों के अनुवाद सम्मिलित हैं। बर्मी भाषा में गद्य और पद्य दोनों प्रकार की साहित्य विधाएँ मौलिक रूप से मिलती हैं। इसमें आयुर्वेदिक ग्रंथों के अनुवाद भी हैं। पालि साहित्य के प्रभाव से इसकी शैली भारतीय है तथा बोली अपनी है। पालि के पारिभाषिक तथा मौलिक शब्द इस भाषा में बर्मीकृत रूप में पाए जाते हैं। रस, छंद और अलंकारों की योजना पालि एवं संस्कृत से प्रभावित है। बर्मी साहित्य के विकास को दृष्टि में रखकर विद्वानों ने इसे नौ कालों में विभाजित किया है, जिसमें प्रत्येक युग के साहित्य की अपनी विशेषता है।
अज़ेरी भाषा

अज़रबैजानी, अज़रबेजानी,अज़ेरी या (कभी-कभी) तोर्की (अज़ेरी: आज़रबेयचांचा, आज़रबेयचान तुर्कचसी, आज़रबेयचान दिलि) अज़रबैजान और पश्चिमोत्तरी ईरान में अज़रबैजानी लोगों द्वारा बोली जाने वाली एक तुर्की भाषा है। यह तुर्की भाषा-परिवार की दक्षिण-पश्चिमी तुर्की भाषाएँ(ओग़ुज़ शाखा) की एक भाषा है और तुर्की, क़शक़ाई और तुर्कमेन भाषा से काफ़ी समानताएँ रखती है। विश्व भर में अज़ेरी बोलने वालों की संख्या २.५ से ३.५ करोड़ अनुमानित की गई है।
उज़्बेक भाषा

उज़बेक भाषा (उज़बेक: Ўзбек тили, उज़बेक तिलि; अरबी-फ़ारसी: أۇزبېكچا‎) मध्य एशिया में और विशेषकर उज़बेकिस्तान में, उज़बेक लोगों द्वारा बोली जाने वाली एक तुर्की भाषा है। सन् १९९५ में इसे मातृभाषा के रूप में बोलने वालों की संख्या लगभग २ करोड़ अनुमानित की गई थी। हालाँकि यह एक तुर्की भाषा है, फिर भी इसमें फ़ारसी, अरबी और रूसी भाषा का प्रभाव मिलता है। उज़बेक और उइग़ुर भाषा में बहुत समानताएँ हैं, लेकिन उइग़ुर की तुलना में उज़बेक पर फ़ारसी का प्रभाव ज़्यादा गहरा है। सन् १९२७ तक उज़बेक को लिखने के लिए अरबी-फ़ारसी वर्णमाला का प्रयोग किया जाता था, लेकिन उसके बाद उज़बेकिस्तान का सोवियत संघ में विलय होने से वहाँ सिरिलिक लिपि इस्तेमाल करने पर ज़ोर दिया गया। चीन के उज़बेक समुदाय अभी भी अरबी-फ़ारसी लिपि में उज़बेक लिखते हैं। सोवियत संघ का अंत होने के बाद उज़बेकिस्तान में कुछ लोग सन् १९९२ के उपरान्त लैटिन वर्णमाला का भी प्रयोग करने लगे। हिंदी और उज़बेक में बहुत से शब्द सामान होते हैं, लेकिन हिंदी की तुलना में उज़बेक में फ़ारसी लहजा स्पष्ट दिखता है। इसकी सबसे बड़ी मिसाल है कि हिंदी में अक्सर जहाँ शब्द में 'आ' का स्वर आता है, उसे उज़बेक में 'ओ' या 'ऑ' के स्वर के साथ कहा जाता है। यह भी ध्यान दीजिये कि इन शब्दों में 'ख़' का उच्चारण 'ख' से ज़रा भिन्न है।
कज़ाख़ भाषा

कज़ाख़ (Қазақ тілі, قازاق ٴتىلى‎, क़ाज़ाक़ तिलि) भाषा मध्य एशिया में कज़ाख़ लोगों द्वारा बोली जाने वाली एक तुर्की भाषा है। यह तुर्की भाषा-परिवार की पश्चिमी या किपचक शाखा की भाषा है और क़ाराक़ालपाक़ और नोगाई भाषाओँ से मिलती-जुलती है। २००९ की जनगणना के अनुसार इसे कज़ाख़स्तान में लगभग १ करोड़ लोग बोलते हैं और २००० में इसे कज़ाख़स्तान से बाहर बोलने वालों की संख्या ३० लाख अनुमानित की गई थी। कज़ाख़ को कज़ाख़स्तन में राष्ट्रभाषा होने का दर्जा हासिल है। कज़ाख़स्तान के अलावा इसे चीन, मंगोलिया, अफ़्ग़ानिस्तान, ताजिकिस्तान, तुर्की, तुर्कमेनिस्तान, युक्रेन, रूस और ईरान के कुछ समुदाय भी बोलते हैं। भौगोलिक दृष्टि से कज़ाख़ तियन शान पर्वतों से लेकर कैस्पियन सागर तक के विशाल क्षेत्र में बोली जाती है। कज़ाख़स्तान में लम्बे अरसे तक सोवियत संघ का नियंत्रण रहने से वहाँ इसे सिरिलिक लिपि में लिखा जाता है। चीन के पश्चिमी शिनजियांग प्रान्त में बसने वाले (अनुमानित) १० लाख कज़ाख़ लोग इसे उइग़ुर भाषा में प्रयोग होने वाली अरबी-फ़ारसी लिपि के साथ लिखते हैं। २००६ में कज़ाख़स्तान के राष्ट्रपति नूरसुलतान नज़रबायेव ने कज़ाख़ को रोमन लिपि में लिखने का प्रस्ताव रखा और इसपर अध्ययन किया गया। २००७ में कज़ाख़ सरकार द्वारा जारी रिपोर्ट के अनुसार यह लिपि का बदलाव ३० करोड़ डॉलर के ख़र्चे के साथ १०-१२ सालों में किया जा सकता है। सोच-विचार के बाद राष्ट्रपति में अपना फैसला सुनाया कि इस समय कज़ाख़ की लिपि में कोई बदलाव नहीं किया जाएगा और सिरिलिक लिपि का इस्तेमाल जारी रहेगा। यह संयुक्त राष्ट्र की मानवाधिकार घोषणा का क़ज़ाख़ रूप है -
चुवाश भाषा

चुवाशी (चुवाशी: Чӑвашла, चवाश्ला; अंग्रेज़ी: Chuvash) यूरोपीय रूस में बोली जाने वाली एक तुर्की भाषा है। यह चुवाश गणतंत्र और उसके पड़ोसी क्षेत्रों में बोली जाती है और तुर्की भाषा-परिवार की ओग़ुर शाखा की इकलौती जीवित भाषा है (शेष विलुप्त हो चुकी हैं)। चुवाशी तुर्की परिवार में निराली है क्योंकि अपनी एक अलग शाखा में होने के कारण इसमें और अन्य जीवित तुर्की भाषाओँ में बहुत अन्तर है और उनको बोलने वाले चुवाशी नहीं समझ सकते। चुवाशी सिरिलिक लिपि में लिखी जाती है। इसे सन् २००२ की जनगणना में १६.४ लाख लोगों ने अपनी मातृभाषा बताया था।
प्रेस

यह् एक प्रमुख दैनिक समाचार पत्र है। यह वो इंसान है (पर्यावरण प्रेमी राणाराम बिश्नोई) जिन्होंने पूर्व प्रधानमंत्री श्रीमती इंद्रा गाँधी भारत के राजनीति में आने के प्रस्ताव को भी ठुकरा दिया था I जिसके लिए सोना भी पत्थर है आपको यह बात सुनने मे अजीब और आश्चर्यजनक लग रही होगी लेकिन यह बात एकदम सत्य है धन दोलत शान-शोहरत को छोड़कर बस एक ही जुनून है पेड़-पोधो व वन्य जिवों की सेवा जो भगवान में भी विश्वास नही रखते हैं जिन्होने कभी जिंदगी मे किसी मंदिर मे प्रसाद तक नही चड़ाई और जिन्होने कभी किसी भी देवी देवताओ के सामने हाथ नही जोड़े Iजो कभी किस्मत को नही मानते Iबस गुरु श्री जंम्भेश्वर महाराज (बिश्नोई संप्रदाय के सस्थापक) को ही अपना गुरु मानते उन्हीं की शिक्षाओं पर चले I रेगिस्तान मे रेत के टीले जहां पत्थर भी नही टिकते वहा पर लाखो पेड़ लगा चुके है I बस ज़रूरत है इनको इनके निस्वार्थ भाव से किए गये कार्य के लिए सम्मानित करवाने की इनके कार्य को राष्ट्रीय स्तर पर लाने की ताकि दूसरे लोग भी प्रेरणा ले सके I राष्ट्रीय मीडिया के व्यक्तियोंं आपकी एक कोशिश राणाराम बिश्नोई को पूरी जिंदगी की मेहनत का फल दिला सकती है और उन्हें भारत रत्न भी दिला सकती है I इंडिया टुडे के हिंदी विशेषांक पर #राणाराम #बिश्नोई एकलखोरी जोधपुर को कवंर पेज पर जगह मिली राणाराम बिश्नोई ने रेगिस्तान में लाखों पेड़ पोधे लगाने का काम अकेले ही किया है वो खुद मटकीयों को अपने कधें पर उठा कर पेडों को पानी पिलाते है पेड़ पोधो को...........
हिन्दुस्तान (समाचार पत्र)

दैनिक हिन्दुस्तान हिन्दी भाषा का एक दैनिक समाचार पत्र है। यह 1932 में शुरु हुआ था। इसका उद्घाटन महात्मा गांधी ने किया था। 1942 का भारत छोड़ो आन्दोलन छिड़ने पर `हिन्दुस्तान' लगभग 6 माह तक बन्द रहा। यह सेंसरशिप के विरोध में था। एक अग्रलेख पर 6 हजार रुपये की जमानत माँगी गई। देश के स्वाधीन होने तक `हिन्दुस्तान का मुख्य राष्ट्रीय आन्दोलन को बढ़ावा देना था। इसे महात्मा गाँधी व काँग्रेस का अनुयायी पत्र माना जाता था। गाँधी-सुभाष पत्र व्यवहार को हिन्दुस्तान' से अविकल रूप से प्रकाशित किया। हिन्दुस्तान' में क्रांतिकारी यशपाल की कहानी कई सप्ताह तक रोचक दर से प्रकाशित हुई। राजस्थान में राजशाही के विरुद्ध आंदोलनों के समाचार इस पत्र में प्रमुखता से प्रकाशित होते रहे। हैदराबाद सत्याग्रह का पूर्ण `हिन्दुस्तान' ने समर्थन किया। देवदास गाँधी के मार्गदर्शन में इस पत्र ने उच्च आदर्शों को अपने साथ रखा और पत्रकारिता की स्वस्थ परम्पराएँ स्थापितकी। गाँधीजी के प्रार्थना प्रवचन पं जवाहरलाल नेहरू व सरदार वल्लभ भाई पटेल के भाषण अविकल रूप से `हिन्दुस्तान' में छपते रहे। दैनिक `हिन्दुस्तान' का पटना (बिहार) से भी संस्करण प्रकाशित हो रहा है। यह समाचार पत्र उत्तर भारत में प्रकाशित होता हैं। यह दिल्ली, लखनऊ, कानपुर, वाराणसी, पटना, भागलपुर, राँची, देहरादून तथा चंडीगढ़ से एक साथ प्रकाशित होता है। अमर उजाला · आज · दैनिक जागरण · दैनिक भास्कर · नवोदय टाइम्स · नवभारत · नवभारत टाइम्स · पंजाब केसरी · राजस्थान पत्रिका · संजीवनी टुडे · हिन्दुस्तान · जनसत्ता · निहारिका टाइम्स · सन्मार्ग · स्वदेश
इंसाफ की डगर पर

इंसाफ़ की डगर पे (नाय की राह पर) शकील बदायूँनी द्वारा रचित भारतीय गीत है। यह स्वतंत्र भारत में नये आशावाद को प्रस्तुत करने वाला देशभक्ति गीत है। यह बच्चों को सम्बोधित करते हुए उन्हें भारतीय नागरीक के रूप में दायित्वों को बताता है। यह बॉलीवुड फ़िल्म गंगा जमुना (१९६१) का फ़िल्म संगीत है। इसको हेमन्त कुमार ने गाया है। इन्साफ़ की डगर पे, बच्चों दिखाओ चल केये देश है तुम्हारा, नेता तुम्हीं हो कल केदुनिया के रंज सहना और कुछ न मुँह से कहनासच्चाइयों के बल पे आगे को बढ़ते रहनारख दोगे एक दिन तुम संसार को बदल केइन्साफ़ की। .. अपने हों या पराए सबके लिये हो न्यायदेखो कदम तुम्हारा हरगिज़ न डगमगाएरास्ते बड़े कठिन हैं चलना सम्भल-सम्भल केइन्साफ़ की। .. इन्सानियत के सर पर इज़्ज़त का ताज रखनातन मन भी भेंट देकर भारत की लाज रखनाजीवन नया मिलेगा अंतिम चिता में जल के,इन्साफ़ की। ..
गोविन्द निहलानी

गोविन्द निहलानी (जन्म: 19 अगस्त, 1940) हिन्दी फ़िल्मों के एक निर्देशक हैं। उनका मुख्य कार्य समानान्तर सिनेमा के क्षेत्र में है।
बेट्टी हीमान

बेट्टी हीमान (Betty Heimann; 29 मार्च 1888 हैम्बर्ग -- 19 मई 1961 Sirmione/इटली) एक जर्मन भारतविद थीं। यहूदी होने के कारण वे नाजी उत्पीडन का शिकार भी हुईं। बेट्टी हीमान वान्ड्सवेक/हैम्बर्ग के एक यहूदी साहूकार (बैंकर) की चौथी संतान थीं। स्कूल की शिक्षा समाप्त करने के बाद उन्होने कील (), हीडेलबर्ग, गोटिंजेन, एवं बोन्न से सांस्कृतिक भाषा-शास्त्र (फिलोलोजी) एवं संस्कृत का अध्ययन किया। १९१९ में उन्हें कील विश्वविद्यालय से डाक्टरेट की उपाधि मिली। उनका शोधपत्र उपनिषद भाष्य पर था।
पाप

पाप या गुनाह मनुष्य द्वारा किये गए उन कार्यों को कहा जाता है, जो किसी भी धर्म में अस्वीकार्य माने जाते हैं। वे सभी कार्य, जो अध्यात्मिक एवं सामाजिक मूल्यों का ह्रास करते हों, या आर्थिक एवं प्राकृतिक संसाधनों को नष्ट करते हों, पाप या गुनाह की श्रेणी में आते हैं। वह व्यक्ति, जो पाप करता है, पापी या गुनहगार कहलाता है। सामान्य भाषा में कहे तो बुरे कार्यों को पाप कहा जाता हैं। यह पांच प्रकार के होते हैं। हत्या ,किसी को व्यर्थ आघात पहुँचाना, आदि पाप है। किसी के साथ बुरा दुष्कर्म करना या किसी को बुरी नजरो से देखना किसी की वस्तु चुराना आवश्यकता से अधिक वस्तुओ को इक्कठा करना झूठ बोलना भी पाप हैं।
राजा रवि वर्मा

राजा रवि वर्मा (१८४८ - १९०६) भारत के विख्यात चित्रकार थे। उन्होंने भारतीय साहित्य और संस्कृति के पात्रों का चित्रण किया। उनके चित्रों की सबसे बड़ी विशेषता हिंदू महाकाव्यों और धर्मग्रन्थों पर बनाए गए चित्र हैं। हिन्दू देवी देवताओं का बहुत ही प्रभावशाली इस्‍तेमाल उनके चित्रों में दिखता हैं। वडोदरा (गुजरात) स्थित लक्ष्मीविलास महल के संग्रहालय में उनके चित्रों का बहुत बड़ा संग्रह है। राजा रवि वर्मन का जन्म २९ अप्रैल १८४८ को केरल के एक छोटे से शहर किलिमानूर में एक क्षत्रिय परिवार में हुआ। पाँच वर्ष की छोटी सी आयु में ही उन्होंने अपने घर की दीवारों को दैनिक जीवन की घटनाओं से चित्रित करना प्रारम्भ कर दिया था। उनके चाचा कलाकार राज राजा वर्मन ने उनकी प्रतिभा को पहचाना और कला की प्रारम्भिक शिक्षा दी। चौदह वर्ष की आयु में वे उन्हें तिरुवनंतपुरम ले गये जहाँ राजमहल में उनकी तैल चित्रण की शिक्षा हुई। बाद में चित्रकला के विभिन्न आयामों में दक्षता के लिये उन्होंने मैसूर, बड़ौदा और देश के अन्य भागों की यात्रा की। राजा रवि वर्मा की सफलता का श्रेय उनकी सुव्यवस्थित कला शिक्षा को जाता है। उन्होंने पहले पारम्परिक तंजौर कला में महारत प्राप्त की और फिर यूरोपीय कला का अध्ययन किया। डाक्टर आनंद कुमारस्वामी ने उनके चित्रों का मूल्यांकन कर कलाजगत में उन्हें सुप्रतिष्ठित किया। ५८ वर्ष की उम्र में १९०६ में उनका देहान्त हुआ। चित्रकला की शिक्षा उन्होंने मदुरै के चित्रकार अलाग्री नायडू तथा विदेशी चित्रकार श्री थियोडोर जेंसन से, जो भ्रमणार्थ भारत आये थे, पायी थी। दोनों यूरोपीय शैली के कलाकार थे। श्री वर्मा की चित्रकला में दोनों शैलियों का सम्मिश्रण दृष्टिगोचर होता है। उन्होंने लगभग ३० वर्ष भारतीय चित्रकला की साधना में लगाए। मुंबई में लीथोग्राफ प्रेस खोलकर उन्होंने अपने चित्रों का प्रकाशन किया था। उनके चित्र विविध विषय के हैं किन्तु उनमें पौराणिक विषयों के और राजाओं के व्यक्ति चित्रों का आधिक्य है। विदेशों में उनकी कृतियों का स्वागत हुआ, उनका सम्मान बढ़ा और पदक पुरस्कार मिले। पौराणिक वेशभूषा के सच्चे स्वरूप के अध्ययन के लिए उन्होंने देशाटन किया था। उनकी कलाकृतियों को तीन प्रमुख श्रेणियों में बाँटा गया है। यद्यपि जनसाधारण में राजा रवि वर्मा की लोकप्रियता इतिहास पुराण व देवी देवताओं के चित्रों के कारण हुई लेकिन तैल माध्यम में बनी अपनी प्रतिकृतियों के कारण वे विश्व में सर्वोत्कृष्ट चित्रकार के रूप में जाने गये। आज तक तैलरंगों में उनकी जैसी सजीव प्रतिकृतियाँ बनाने वाला कलाकार दूसरा नहीं हुआ। उनका देहान्त २ अक्टूबर १९०६ को हुआ।
भवेश सान्याल

भवेश सान्याल भारत के महान चित्रकार माने जाते हैं।
जहांगीर सबावाला

जहांगीर सबावाला भारत के महान चित्रकार माने जाते हैं। भारतीय आधुनिक चित्रकला जगत के प्रणेताओ मे से एक थे। अपने जीवनकाल के लगभग 60 वर्ष इन्होने इस कला को समर्पित कर दिया। 23 अगस्त 1922 1.वाटरफॉल 2.द रोज 3.प्रजेसेन्स 3.नून्स 4.पोट्रेट ऑफ शिरीन 5.द सीयर्स इत्यादि फेफडे़ के कैंसर से लड़ते हूए 02 सितम्बर 2011 को जहाँगीर सबावाला की निधन मुम्बई में हो गई।